# Cotes

Cotes és un municipi del País Valencià situat a la comarca de la Ribera Alta.
Limita amb Alcàntera de Xúquer, Antella, Càrcer, Sellent i Sumacàrcer (a la mateixa comarca); amb Anna i Xella (a la comarca de la Canal de Navarrés).

## Geografia

Travessen el terme de Cotes, de 5,8 km², el riu riu Sellent, la séquia Mineta, la séquia Escalona i Xúquer i el cim del Montot (417 m) permet observar tota la vall i gran part de la Ribera; la cova de la Moneda i el clot del Negre, meandre del Xúquer on es pot prendre el bany.

## Història

Alqueria musulmana, Jaume I la donà a l'abat de la cartoixa d'Escaladei el 1238. Passà com a baronia successivament als Matoses, als Castellar, als Ortiz, als Blanes i als Palafox, marquesos d'Ariza; lloc de moriscs, en 1609 va quedar despoblat; va sofrir els efectes del terratrèmol del 1748.

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2007 |
| 390 | 389 | 403 | 375 | 372 | 369 | 378 | 363 | 365 | 373 |

## Economia

Basada tradicionalment en l'agricultura. Predominen els cultius de regadiu, abastits per les aigües del riu Sallent. Els principals cultius són: taronja, arròs, faves, melons, etc.

## Política i Govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 6 regidors de l'Agrupació PIC (PIC) i 1 del Partit Popular (PP).
Eleccions municipals de 26 de maig de 2019 - Cotes :
| Candidatura | Candidatura | Candidatura | Cap de llista | Vots | Vots | Regidors |
| | Agrupació PIC | | Rosa Emilia Lorente Soriano | 171 | 84,41% | 6 (+2) |
| | Partit Popular | | Yésica García Zornoza | 30 | 14,63% | 1 (-2) |
| | Vots en blanc | | | 4 | 1,95% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 205 | 100 % | 7 |
| | Vots nuls | Vots nuls | Vots nuls | 10 | 4,65% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 215 | 76,24%** | |
| Abstenció | Abstenció | Abstenció | Abstenció | 67* | 23,76%** | |
| Total cens electoral | Total cens electoral | Total cens electoral | Total cens electoral | 282* | 100 %** | |
| Alcaldessa: Rosa Emilia Lorente Soriano (PIC) (15/06/2019) Per majoria absoluta dels vots dels regidors (per unanimitat, 7 vots) |||||||
| Fonts: JEC, JEZ Xàtiva, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2015 l'alcaldessa de Cotes és Rosa Emilia Lorente Soriano, del Partit Independent de Cotes (PIC), qui ja va ser alcaldessa entre 2011 i 2012.
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Joaquín Martínez Such | AILU | 19/04/1979 | -- |
| 1983–1987 | José Martínez Such | LV | 28/05/1983 | -- |
| 1987–1991 | Rafael Esteve Bañó | ISMA | 30/06/1987 | -- |
| 1991–1995 | Rafael Esteve Bañó | PSPV-PSOE | 15/06/1991 | -- |
| 1995–1999 | José Gonzálvez Ramón | PP | 17/06/1995 | -- |
| 1999–2003 | José Gonzálvez Ramón | PP | 03/07/1999 | -- |
| 2003–2007 | José Gonzálvez Ramón | PP | 14/06/2003 | -- |
| 2007–2011 | José Gonzálvez Ramón | PP | 16/06/2007 | -- |
| 2011–2015 | Rosa Emilia Lorente Soriano Juan Eduardo Sucias Moscardó | PIC PP | 11/06/2011 27/10/2012 | Moció de censura 3 PP +1 PSPV -- |
| 2015–2019 | Rosa Emilia Lorente Soriano | PIC | 13/06/2015 | -- |
| 2019-2023 | Rosa Emilia Lorente Soriano | PIC | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Monuments

* Església de Sant Miquel Arcàngel. Del segle XVII
* Algunes cases nobiliàries

## Llocs d'interés

* El Montot, cim des d'on es pot veure tota la vall i part de la comarca.
* Cova de la Moneda o dels rates-penades, situada en la muntanya del Montot, al nord-oest de la població i a uns 3,5 km de distància, té una profunditat de 43 metres i un recorregut total de 303 m.
* Clot del Negre, revolta del riu Xúquer on es pot prendre el bany en la seua platja natural.

## Festes

* Sant Antoni, el dia 17 de gener es crema una foguera en la plaça del poble.
* Sant Isidre Llaurador, patró dels agricultors el dia 28 de setembre.
* Sant Miquel Arcàngel, patró del poble, el 29 de setembre.

## Gastronomia

Quant a la gastronomia podem degustar arròs al forn amb careto, arròs amb fesols i naps o paella negra amb carxofes i faves; de dolç mona de Pasqua, coques cristines, arnadí i fogasses.

## Notes

* ↑ AILU són les sigles de l'Agrupació Independent La Unió.
* ↑ ISMA són les sigles d'Iniciativa Sant Miquel Arcàngel.
* ↑ PIC són les sigles del Partit Independent de Cotes.

## Referències

* ↑ Centelles Carreres, Javier (Secretari-interventor). «Acta de la Constitución del Ayuntamiento del 15 de Junio de 2019» (en castellà), 15-06-2019.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.525 [Consulta: 29 abril 2020].
* ↑ Junta Electoral de Zona de Xàtiva «Edicto de la Junta Electoral de Zona de Xàtiva sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 145 [Consulta: 26 març 2020].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 2019-06-25. [Consulta: 26 març 2020].
* ↑ Ara. «Eleccions municipals 2019. Resultats a Cotes», 26-05-2019. [Consulta: 26 març 2020].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Cotes. Històric de Govern Local». Portal d'informació ARGOS. [Consulta: 1r setembre 2015].

## Enllaços externs

* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
* País Valencià, poble a poble, comarca a comarca de Paco González Ramírez, d'on s'ha extret informació amb el seu consentiment.
Viccionari